RATCH คว้างานบริการเดินเครื่อง-บำรุงรักษาโรงไฟฟ้าหงสากับกฟผ.มูลค่า 135 ลบ.
RATCH เผยบริษัทย่อย “ราช-ลาว เซอร์วิส” คว้างานบริการเดินเครื่อง-บำรุงรักษาโรงไฟฟ้าหงสากับกฟผ.มูลค่า 135 ลบ .
4 ธ.ค. 2560

บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH เปิดเผยว่า เมื่อวันที่ 1 ธ.ค.ที่ผ่านมา บริษัท ราช-ลาว เซอร์วิส จำกัด ซึ่งเป็นบริษัทย่อย ได้เข้าทำสัญญาให้บริการงานเดินเครื่องและบำรุงรักษาโรงไฟฟ้าพลังความร้อนหงสา กับการไฟฟ้าฝ่ายผลิตแห่งประเทศไทย (กฟผ.) เพื่อให้บริการสนับสนุนบุคลากรงานเดินเครื่องและบำรุงรักษาโรงไฟฟ้าพลังความร้อนหงสาในลาว โดยมีมูลค่าสัญญาเป็นเงิน 135 ล้านบาท ระยะเวลา 35 เดือน ตั้งแต่วันที่ 1 ธ.ค.60 และสิ้นสุดวันที่ 31 ต.ค.63 มีกำหนดชำระค่าบริการเป็นรายเดือน
ทั้งนี้ บริษัท ราช-ลาว เซอร์วิส จำกัด ประกอบธุรกิจการให้บริการด้านงานเดินเครื่องและบำรุงรักษาโรงไฟฟ้าในลาว